Den sidste semifinaleplads gik til [[Karolína Plíšková]] (7), som i en dramatisk kamp, der bølgede frem og tilbage, vandt med 6-4, 4-6, 7-5 over [[Serena Williams]] (16). [[Karolína Plíšková]] åbnede kampen bedst, vandt første sæt med 6-4 og kom foran med et servegennembrud i andet sæt, inden [[Serena Williams]] fik overtaget og sikrede sig andet sæt med 6-4. I tredje sæt kom [[Serena Williams|amerikaneren]] foran med 5-1, hvor hun misbrugte en [[matchbold]], og ved stillingen 5-4 lykkedes det for [[Karolína Plíšková]] at afværge yderligere tre [[USA|amerikanske]] matchbolde, inden hun til slut vandt sættet 7-5, og hun sluttede altså kampen med at vinde seks partier i træk. Dermed kvalificerede [[Karolína Plíšková|tjekken]] sig til sin første [[Australian Open-mesterskabet i damesingle|Australian Open-semifinale]], mens [[Serena Williams]] mistede muligheden for at tangere [[Margaret Court]]s rekord på 24 [[grand slam]]-titler i [[damesingle]].<ref>[https://www.wtatennis.com/news/i-was-almost-locker-room-pliskova-shocks-serena-first-australian-open-semifinal WTA - '''I was almost in the locker room' - Pliskova shocks Serena for first Australian Open semifinal'' (23. januar 2019)] {{en sprog}}</ref><ref>[https://ausopen.com/articles/match-report/pliskova-stuns-serena-quarterfinal-upset Australian Open - ''Pliskova stuns Serena in quarterfinal upset'' (23. januar 2019)] {{en sprog}}</ref>
Sport